Predkladacia správa

Záujem odbornej a širokej verejnosti, ako aj potenciálnych konečných prijímateľov pomoci zo štrukturálnych fondov o informácie týkajúce sa aktivít orgánov ústrednej štátnej správy v tejto oblasti neustále narastá. EÚ zároveň od svojich členských štátov vyžaduje plnenie nariadení Komisie ES týkajúcich sa publicity a šírenia informácií o pomoci čerpanej z uvedených fondov.

Najzákladnejším problémom v  komunikačných praktikách zainteresovaných autorít SR doposiaľ bola absencia koordinácie procesu šírenia informácií a vyčistenie a sprehľadnenie siete komunikačných kanálov a tokov informácií. 

Riadiaci orgán pre CSF predkladá svoj Komunikačný akčný plán ako:
-	riešenie vyššie zadefinovaných problémov 
-	strategické východisko na plnenie požiadaviek na publicitu a šírenie informácií, definovaných v relevantných právnych normách Spoločenstva a SR, v rámci všetkých RO zapojených do procesu využívania pomoci zo ŠF
-	rámec pre vybudovanie integrovanej informačnej siete Riadiaceho orgánu pre CSF a  riadiacich a sprostredkovateľských orgánov všetkých operačných programov pre programovacie obdobie 2004 - 2006 

Prílohou predloženého materiálu je aj návrh rozpočtu na realizovanie Komunikačného akčného plánu RO pre CSF do konca tohto roku. 

Po vstupe SR do EÚ budú aktivity manažérov pre publicitu zainteresovaných orgánov hradené z prostriedkov opatrení technickej asistencie operačných programov.